cyanic-selkie/wikianc huggingface dataset:
Karaimai
Lietuvos karaimų kultūra
Vienas iš žymiausių Lietuvos karaimų buvo Dr. Seraja Šapšalas (1873–1961) – filologas, orientalistas, Krymo, vėliau – Lenkijos (kartu ir Lietuvos) karaimų vyriausiasis dvasininkas (hachanas), žymus Lietuvos karaimų dvasinis ir kultūros veikėjas.
Vadovėlis
Vadovėlis - dalykinės literatūros rūšis, knyga, naudojama mokymui, dėstymui. Medžiaga dėstoma didaktiškai. Pateikiama vyraujanti kurios nors srities nuomonė, pozicija, jeigu nėra visuotinio mokslinio kurių nors dalykų pripažinimo. Kaip mokymo priemonė labiausiai vadovėliai paplitę mokyklose.
S.T.A.L.K.E.R.: Shadow of Chernobyl
S.T.A.L.K.E.R.: Shadow of Chernobyl – postapokaliptinė pirmojo asmens šaudyklė su išlikimo siaubo elementais, skirta Microsoft Windows. Žaidimą sukūrė ukrainiečių studija „GSC Game World“, o po ilgai nusitęsusio kūrimo laikotarpio 2007 m. išleido „THQ“.
Apžvalga
Žaidimo veiksmas vyksta alternatyviame pasaulyje, kur įvyksta antra daug didesnė Černobylio katastrofa, pakeitusi teritoriją aplink Černobylio AE. Pakeistoji teritorija vadinama „Zona“. Žaidimas pasižymi nelinijine istorija, yra pagrindinių užduočių linija ir papildomos, tačiau neprivalomos užduotys. Veikėjas gali laisvai tyrinėti visą aplinkinį žaidimo pasaulį, naujos teritorijos atsiveria vykdant pagrindinių užduočių liniją.
Žaidimo veikėjas − stalkeris, pavadintas „Pažymėtuoju“. Stalkeriai − nelegalūs „Zonos“ tyrinėtojai, ieškantys artefaktų bei vykdantys įvairias užduotis. „Zoną“ tyrinėja ne tik stalkeriai, bet ir kariškiai. Stalkeriai yra sukūrę grupuotes, kurios kontroliuoja užimtas teritorijas, kovoja tarpusavyje bei su kitais „Zonos“ veikėjais. „Zona“ − ypatingai pavojinga vieta, kurioje gausu mutantų, anomalijų, radiacijos.
Koncepcija ir kai kurie terminai yra pasiskolinti iš žinomos Arkadijaus ir Boriso Strugackių apysakos „Piknikas šalikelėje“. Pavadinimas yra paimtas iš pagal šią apysaką pastatyto A. Tarkovskio filmo „Stalkeris“.
Dirbtinis intelektas
X-ray žaidimo variklis naudoja GSC Gameworld Alife DI variklį. Alife žaidime palaiko daugiau nei 1 tūkstantį veikėjų (NPC), „Zonos“ gyventojų. Jie vystosi ir veikia nepriklausomai nuo žaidėjo veiksmų. NPC gyvena pilną gyvenimą (vykdo užduotis, ilsisi, maitinasi, miega, kaunasi ir miršta), panašus ciklas taikomas ir įvairiems žaidimo monstrams (medžioja, puola stalkerius ir kitus monstrus, ėda, miega). Monstrai ir NPC migruoja didelėmis grupėmis. Aplinkoje automatiškai generuojamos įvairios užduotys. Pvz., išgelbėti stalkerį, sunaikinti monstrų irštvą ir pan. NPC keliauja po „Zoną“ atsižvelgdami į aplinką.
Žaidime galima taikyti įvairias taktikas: tiesioginio puolimo, sėlinimo ar šaudymo iš toliau su snaiperiniu šautuvu.
Apdovanojimai
2007 m. geriausia žaidimo atmosfera (GameSpot apdovanojimas).
Deferribacteraceae
Deferribacteraceae – Deferribacterales eilės bakterijų šeima. Šeimos bakterijos yra gramneigiamos ir energiją gauna anaerobinio kvėpavimo būdu.
Aprašymas
Deferribacteraceae - lazdelinės bakterijos, nors lazdelės gali būti tiesios arba sulenktos. Visos Deferribacteraceae bakterijos atlieka anaerobinį kvėpavimą naudodamos geležį, manganą arba nitratą. Taip pat gali sukurti energiją fermentacijos būdu.
Šeima pirmą kartą buvo aprašyta 2001 m.
Zinédine Zidane
Zinedinas Zidanas (g. 1972 m. birželio 23 d.) – prancūzų futbolininkas, ilgametis Prancūzijos rinktinės saugas, kapitonas. Laikomas vienu geriausių visų laikų pasaulio futbolininkų. Vėliau pradėjo trenerio karjerą.
Zinedinas Jazidas Zidanas (berb. ⵣⵉⵏⴷⵉⵏ ⵢⴰⵣⵉⴷ ⵣⵉⴷⴰⵏ) kilęs iš Alžyro, berberų (kabilų) kilmės. Vedęs, turi 4 vaikus.
Pradėjo futbolininko karjerą prancūzų AS Cannes klube, vėliau žaidė Girondins Bordeaux, nuo 1996 metų penkerius metus žaidė italų Juventus klube, vėliau perėjo į Madrido „Real“.
Nuo 1994 metų žaidė Prancūzijos rinktinėje, su kuria tapo 1998 metų pasaulio čempionu bei 2000 metų Europos čempionų, iš viso rinktinėje sužaidė 100 rungtynių, per kurias įmušė 28 įvarčius.
Z. Zidanas 1998 metais išrinktas Europos ir pasaulio metų futbolininku, taip pat pasaulio metų futbolininku vėl išrinktas 2000 ir 2003 metais.
Nacionalinėje komandoje žaidė nuo 1994 m. rugpjūčio 17 d., su rinktine laimėjo, taip pat žaidė bei 2006 m. pasaulio čempionatuose. left|thumb|150px|Zidano smūgis į [[Marco Materazzi|Marką Materacį per 2006 pasaulio futbolo čempionato finalo varžybas (vaizdo įrašas 1, vaizdo įrašas 2, vaizdo įrašas 3)]] įmušė tris įvarčius. Čempionato ketvirtfinalio rungtynėse prieš komandą atliko rezultatyvų perdavimą, po kurio Tieri Anri įmušė pergalingą įvartį. Šiose rungtynėse Z. Zidanas išrinktas geriausiu rungtynių žaidėju. Pusfinalyje realizavo pergalingą 11 m baudinį, finalo pradžioje taip pat realizavo 11 m baudinį, o antrojo pratęsimo viduryje buvo išvarytas iš aikštės už nesportišką elgesį – smūgį galva į italų futbolininko Marko Materacio krūtinę. Šis smogė neva už tai, kad italas įžeidė jį ar jo šeimą. Šis incidentas sukėlė pasaulinio masto skandalą. Nepaisant to, Z. Zidanas laimėjo 2006 pasaulio čempionato „Auksinį kamuolį“ – geriausio turnyro žaidėjo apdovanojimą (geriausi žaidėjai buvo renkami per rungtynių pertrauką).
2014 m. Zinedinas Zidanas pradėjo trenerio karjerą Madrido „Realo“ dublerių komandoje, o 2016 m. stojo prie pagrindinės komandos vairo. Su komanda jis tris kartus iš eilės laimėjo UEFA Čempionų lygą.
300 (filmas)
300 – 2007 m. JAV veiksmo filmas, paremtas istoriniu Termopilų mūšiu tarp persų ir graikų (spartiečių). Filmas pasakoja istoriją, kaip 300 spartiečių sulaikė daugiatūkstantinę persų armiją, kuri vėliau buvo įveikta jungtinės graikų armijos.
Birželiai (reikšmės)
Birželiais vadinamos gyvenvietės:
Purvinis (Kalvarijos sav.)
Purvinis (arba Aguonio ežeras) – ežeras pietvakarių Lietuvoje, Kalvarijos savivaldybėje, apie 4 km į pietryčius nuo Liubavo. Ežeras trikampio formos, ilgis iš vakarų į rytus – 0,09 km, plotis – iki 0,08 km. Altitudė 115,1 m. Krantai žemi, užpelkėję. Vandens perteklius nuteka į pietine pakrante per pelkę tekantį upelį (Šešupės intakas). Į pietus nuo ežero prasideda Aguonio geomorfologinis draustinis.
Pempė (reikšmės)
Pempė:
Taip pat:
Pavardės:
Šios pavardės moteriškosios giminės formos yra: Pempienė (ištekėjusi moteris) ir Pempytė (mergautinė pavardė). Pavardę turi šie garsesni asmenys:
Dumblialaiškis
Dumblialaiškis (Alisma) – dumblialaiškiečių (Alismatales) eilės dumblialaiškinių (Alismataceae) šeimos augalų gentis.
Priklauso vandens arba pelkų augalai su trumpu šakniastiebiu. Lapai lancetiški su ryškiomis išilginėmis gyslomis, išsidėstę skrotele. Žiedynas menturiškai šakotas.
Rūšys:
Lietuvoje aptinkamos 3 rūšys:
The Adicts
The Adicts yra angliškojo punk roko grupė iš Ipswich'o (Anglija). Susikūrė 1975 m. Iš pradžių vadinosi Afterbirth & The Pinz, vėliau pakeitė pavadinimą į The Adicts. Grupės simboliu tapo Keith 'Monkey' Warren (vokalas) su šiurpiu klouno makijažu. The Adicts yra viena iš ilgiausiai grojančių punk roko grupių, nepakeitusi pradinės sudėties.
Muzika
The Adicts muzika nebuvo įprastinis punk rokas. Dažnai į savo kūrinius įpindavo smuiko ar pianino solo. Naudodavo ir kitokius neįprastus instrumentus.
Diskografija
Albumai
Gyvi albumai
Milda Kovalenkovienė
Milda Ramanauskaitė–Kovalenkovienė (g. 1941 m. vasario 25 d. Tulauskų k., Prienų raj.) – Lietuvos geografė, hidrologė, fizinių mokslų daktarė.
Biografija
1959 m. baigė Veiverių vidurinę mokyklą. 1959–1964 m. studijavo Vilniaus universiteto Gamtos mokslų fakultete. Baigusi universitetą, 1965–2010 m. buvo Lietuvos energetikos instituto Kaune darbuotoja, hidrologė.
Tyrė Lietuvos upių ir jų baseinų hidrologinį režimą. 1973 m. apgynė daktaro disertaciją „Lietuvos TSR upių sausmečio charakteristikų tyrimas“.
Praniukai (Ukmergė)
Praniukai – kaimas Ukmergės rajono savivaldybėje, 10 km nuo Pabaisko.
Permanentinė revoliucija
Permanentinė revoliucija (nenutrūkstama revoliucija) - 1. istoriškai užsitęsusi (arba nenutrūkstamai vykstanti) revoliucinių ir reformacinių procesų seka. 2. Nenutrūkstamas tam tikrų revoliucinių tikslų siekimas.
Marksistinė permamentinės revoliucijos samprata
Nors paprastai permanentinės revoliucijos autorystė priskiriama L. Trockiui, pirmą kartą permanentinės (nenutrūkstamos) revoliucijos teoriją "Komunistų Partijos Manifeste" (1848 m.) iškėlė K. Marksas ir F. Engelsas. Marksistai skaitė, kad proletoriatas, turintis pakankamai galios, organizuotumo ir užimantis savo politinę poziciją gali pereiti nuo buržuazinės - demokratinės revoliucijos prie socialistinės revoliucijos ir įvesti savo valdžią. Marksistai manė, kad revoliucijos permanentiškumas turi būti išlaikytas iki tos akimirkos, kai visos priešiškos socialinės klasės nebeturės valdžios ir valstybės valdžia priklausys proletoriatui. Nenutrūkstamumą K. Marksas ir F. Engelsas suprato kaip nenutrūkstamą revoliucijos procesų kaitą.
L. Trockio interpretacija
Pirmą kartą L. Trockis paminėjo permanentinė revoliuciją 1905 metais savo straipsnyje „Apie nenutrūkstamą revoliuciją“ (laikraštyje „Pradžia“, lapkričio 8 d.). 1932 metais išleido knygą „Permanentinė revoliucija“, nuo to laiko permanentinė revoliucijos vardas siejamas tik su Trockiu.
Pagal Levą Trockį, revoliucija neturi būti "vienadienė" - negalima sustoti vien valdžios atitekimu proletoriatu. Revoliucija turi būti permanentinė - vykti tol, kol galutinai nebus pasiekti visi jos tikslai. Siekimas vyksta revoliuciniais/reformaciniais procesais. T. y. skirtingai nuo Markso ir Engelso, kurie aiškino, jog permanentiškumas būtinas iki tos akimirkos, kai bus užimta valdžią, jis skatino vesti kovą už revoliuciją tol, kol nebus įgyvendinti visi jos tikslai, tokie kaip socialinis teisingumas ir pan. Permanentinės revoliucijos atsisakymą ir susitaikymą su esamomis sąlygomis Trockis laikė oportunizmu.
Atomo spindulys
Atomo spindulys – atstumas nuo atomo branduolio iki tolimiausio stabilaus elektrono orbitos, pusiausvyroje (nejonizuotame) esančiame atome. Šis atstumas matuojamas pikometrais arba angstremais.
Siaubo literatūra
thumb|right|200px|Pirmasis „Vampyro“ leidimas 1819 m. Siaubo literatūra – literatūros žanras, kurio tikslas skaitytojui sukelti baimės, siaubo jausmą. Joje dažni antgamtiniai personažai iš įvairių tautų mitologijos: vampyrų, zombių, vilkolakių, vaiduoklių, demonų, trolių ir kt. Tokiame literatūros kūrinyje daugybė šiurpą keliančių vaizdų, antgamtinių reiškinių, paslaptingumo ir įvairiausių netikėtumų, susijusių su neįprastais gyviais, žmogaus mirtimi, baime, mokslo neišaiškintais reiškiniais: mumijos, reinkarnacija ir pan. Kūrinio autoriui svarbiausia žūtbūt sukelti adresatui (skaitytojui ar žiūrovui) nerimą, baimę, šleikštulį ir drebulį.
Istorija
Šio žanro šaknys siekia gilią senovę. Fantastinės literatūros su neatsiejamais siaubo elementais pirmtakais gali būti laikomi Antikos, Indijos, Babilono, keltų epai („Odisėja“, „Mahabharata“, „Gilgamešo epas“) ir mitologija. XVIII a. šis žanras buvo pavadintas gotikiniu romanu, 1765 m. išleidus anglų meno istoriko Horeso Volpolio kūrinį „Otranto pilis“ (Castle of Otranto), kuriame susiduria realusis ir dvasių pasauliai. Gotikinis romanas pavadinamas siaubo romanu, nes Volpolis stengėsi sujungti viduramžių riterių romano tradicijas su švietėjiško romano ypatybėmis, bandė atkurti viduramžių atmosferą, vaizdavo daug antgamtinių, racionaliai nepaaiškinamų reiškinių. Toliau sekė „Vathek“ (1786), aut. Viljamas Bekfordas, „The Mysteries of Udolpho“ (1794) ir „The Italian“ (1796), aut. Ana Redklif, „The Monk“ (1797), aut. Metju Liuisas. Gotikinės tradicijos buvo tęsiamos XIX a.: „Frankenstein“ (1818), aut. Meri Šeli, taip pat Edgaro Po apsakymuose, „Strange Case of Dr. Jekyll and Mr. Hyde“ (1886), aut. Robertas Stevensonas, „The Picture of Dorian Gray“ (1890), aut. Oskaras Vaildas, „Dracula“ (1897), aut. Bremas Stokeris. Dėka šių siaubo personažų vėliau atsirado garsieji Viktoras Frankenšteinas ir Frankenšteino monstras, Grafas Drakula, Daktaras Džekilas (Dr. Jekyll) ir Misteris Haidas (Mr. Hyde).
XX a. pradžioje didieji siaubo rašytojai buvo Howard Phillips Lovecraft (susiformavo būdingas „Lavkrafto siaubų“, kitaip - kosmicizmo požanris) ir Montagas Džeimsas (ironiški antikvaro pasakojimai apie vaiduoklius). Kiti: Aldžeronas Blekvudas, Arturas Meičenas, Roaldas Dalis, Džonas Koljeras, Džeraldas Keršas. Didelį poveikį žanro vystymuisi davė 1923 m. pasirodęs Amerikos žurnalas „Weird Tales“, kuriame pradėjo spausdinti pirmuosius savo kūrinius H. Lavkraftas, Klarkas Smitas, Robertas Hovardas, Siberis Kvinas, Robertas Blochas.
Po 1950-jų žymiausi siaubo literatūros atstovai: Shirley Džekson, Ričardas Matesonas, Hansas Eversas, Gustavas Mairinkas („Golem“).
Šiuolaikinė siaubo literatūra
Daugiausiai nusipelnęs yra Stivenas Kingas, parašęs virš 50 vien siaubo ir fantastinių romanų, tokių kaip „Švytėjimas“, „Žalioji Mylia“, „Kerė“, tapusių bestseleriais. Pagal daugumą jo darbų pastatyti kino filmai. Po jo seka Dinas Kuncas, Viljamas Bletis, Aira Levinas, Klaivas Barkeris, Robertas Makamonas, Ana Rais, Lorela Hamilton, Ričardas Leimonas, Peteris Straubas, Vitlis Stryberis, Džekas Kečamas, Džeimsas Herbertas, Remsis Kempbelas, Brajanas Lamlis. Šiam žanrui priskiriami kai kurie Rėjaus Bredberio kūriniai.
Siaubo literatūros kūriniai pelno eilę reikšmingų tarptautinių apdovanojimų, kuriuos skiria Siaubo rašytojų asociacija (Bram Stoker Awards), Tarptautinė siaubo rašytojų gildija, Australijos siaubo rašytojų asociacija (Australian Shadows Award) ir kt.
Žydrasis Maksas
Žydrasis Maksas – 1966 m. sukurtas filmas apie vokiečių lakūnus Pirmojo pasaulinio karo metais. Režisierius Peter Jackson jį įtraukė tarp šešių mėgstamiausių apie šį karą filmų.
Pagrindiniai aktoriai
Aktorius George Peppard tuo metu jau buvo sulaukęs 37 ir pagal amžių netiko pagrindinio vaidmens atlikėjui, tačiau dėl jaunatviškos išvaizdos režisierius pasirinko būtent jį. Norėdamas suteikti vaidmeniui kuo daugiau autentiškumo, jis pats išmoko valdyti lėktuvą ir kai kuriuos triukus atliko pats.
Turinys
left |thumb|160px|Grafienė Ketė fon Kliugerman 1918 m. pabaiga. Į Vokietijos kariuomenės oro eskadrilę atvyksta naujas lakūnas, anksčiau tarnavęs pėstininku, Bruno Štachelis. Jaunas, savimi pasitikintis karininkas, kilęs iš neturtingos šeimos, svajoja pasižymėti kare ir mano, kad, būdamas lakūnu, jis tai padarys kur kas greičiau. Eskadrilėje Bruno sužino, kad garbingiausias apdovanojimas, kurį yra gavę vos keli lakūnai, yra ordinas, vadinamas „Žydruoju Maksu“. Tam reikia numušti 20 priešo lėktuvų ir tai eskadrilėje yra pavykę padaryti tik Viliui fon Kliugermanui. Bruno nusprendžia bet kokia kaina gauti šį apdovanojimą, dažnai pamindamas lakūnų elgesio normas.
Jau pirmojo skrydžio metu Bruno numuša priešo lėktuvą, tačiau jo sėkmė nėra patvirtinta kitų lakūnų, taigi, jam neįskaitomas laimėjimas. Supykęs Bruno visą naktį praleidžia miškuose, ieškodamas numušto lėktuvo, dėl ko susilaukia vadovybės nemalonės. Kito skrydžio metu Bruno sužeidžia anglų pilotą ir priverčia jį pasukti lėktuvą link vokiečių aerodromo. Kai iki jo lieka keli šimtai metrų ir vokiečiai jau džiaugiasi galėsiantys apklausti belaisvį, Bruno atidengia ugnį ir numuša lėktuvą. Į visus priekaištus jis atsako neva anglas mėgino į jį šauti, nors iš tiesų tokiu būdu jis pradeda savo numuštų priešų „sąskaitą“.
Tuo metu vyksta naujojo monoplano, sukurto pagal Bruno rekomendacijas, bandymai. Pirmasis į orą pakylą jo kolega Haidemanas, kuris, vos nusileidęs, skuba pas generolą pranešti, jog lėktuvas nesaugus ir jį dar būtina tobulinti. Pastarasis, išklausęs raportą, kreipiasi į Bruno, kad šis parodytų savo sugebėjimus. Šis, prieš tai įsižeidęs, kad ne jam teko garbė išmėginti naują lėktuvo modelį ir nežinodamas apie Haidemano pastebėjimus, kyla į orą ir pradeda daryti pavojingus triukus, tačiau netrukus trenkiasi į žemę...
Lopeso debiutas
Lopeso debiutas arba MakLeodo ataka – šachmatų debiutas, kurio ėjimai:
Baltųjų antrasis ėjimu ruošiamas ėjimas d2-d4, užimant centrą. Žaidimas gali pereiti į kitus debiutus, pvz., Poncianio debiutą arba centrinį gambitą. Juodieji gali tęsti 2…Žf6, tačiau tada baltieji gali tęsti '''3. d4 ed 4. e5, ir juodieji arba traukia žirgą iškart, arba tęsia 4…Ve7 5. Ve2, ir vėliau 6. cd''', baltiesiems turint pranašumą. Geriau žaisti 2…d5, nes po '''3. ed Vxd5 valdovė stovi tvirtai, o ją išvyti sunku, nes 4. c4''' palankus juodiesiems todėl, kad silpnina poziciją.
Malaizijos transportas
thumb|right|200px|966 km ilgio šiaurės-pietų greitkelis - pats ilgiausias šalyje Malaizijos transportas šalies vakaruose ir rytų skirtingas. Vakarų Malaizijoje populiarus automobilių, autobusų, traukinių ir lėktuvų eismas, o rytuose pagrindiniai miestai jungiami oro transportu. Didžiausias šalies oro uostas yra Kvala Lumpūre.
Sausumos keliai
Iš viso 2009 m. šalyje buvo 50,214 km asfaltuotų kelių. Malaizijoje važiuojama kariąja kelio puse.
Šalyje yra apie 2000 km traukinių bėgių.
Jūros keliai
Jūros keliai šalyje sudaro 7200 km, daugiausiai iš jų yra upėmis.
Sūrymas
miniatiūra|Prident druskos į vandenį padidinamas vandens sūrymas. Sūrymas – vanduo, kuriame ištirpusių druskų kiekis viršija tam tikrą slenkstį (paprastai 50 g/l).
Sūrymų rūšys:
Olmekai
Olmekai – Mezoamerikos tauta ir civilizacija, klestėjusi maždaug 1200–200 m. pr. m. e. dabartinės Meksikos pietų centrinėje dalyje (Įlankos regione). Kitos Vidurio Amerikos kultūros iš jų paveldėjo plokščiaviršūnius pilkapius, kamuolio žaidimo aikštes ir hieroglifų raštą. Olmekų dirbinių rasta daugelyje vietų. Jų menas natūralistinis ir simbolinis. Pagrindinis olmekų miestas - La Venta.
Nors rasta apie 50 tekstų, kelios dešimtys milžiniškų akmeninių galvų ir rutulių, nieko tikro apie olmekų kultūrą pasakyti negalima. Žinoma, kad ji atsirado apie 1700 m. pr. m. e. Jos kilmė – Centrinėje Amerikoje. Paplitimas – nuo Jukatano pusiasalio šiaurės rytuose iki Brazilijos džiunglių (Amazonės selva) pietuose ir pietvakariuose. Žinoma, kad „olmeca“ reiškia „žmogus iš kaučiuko šalies“. Žinoma, kad Brazilijoje dalis Amazonės upės selvos iki šiol vadinana „Olmekanu“ – „Kaučiuko šalimi“. Taip pat žinoma, kad olmekai save vadino „žmonėmis-jaguarais“. Itin išvystytas jaguaro kultas. Mokslininkų spėjimu, olmekai į Jukataną grįžo vėlyvajame savo civilizacijos periode. Žinoma, kad olmekai Jukatano rytinę dalį vadino „raudono ant juodo šalimi“, tai yra „rašto“ šalimi.
Kalba ir raštas
thumb|left|Kaskachalio bloko piešinys.
Tikėtina, kad olmekai buvo pirmoji Vakarų pusrutulio civilizacija, naudojusi raštą. 2002 ir 2006 m. rasti simboliai datuojami atitinkamai 650 ir 900 m. pr. m. e., ir yra ankstesni nei seniausi sapotekų rašmenys, datuojami apie 500 m. pr. m. e.
Vižančių pagrindinė mokykla
2003-2004 m. m. Vižančių pagrindinėje mokykloje mokėsi 120 moksleivių, buvo 10 klasių  komplektų, dirbo 18 mokytojų, iš jų 12 turėjo vyresniojo mokytojo kvalifikacinę kategoriją, 1 - mokytojo metodininko, 2 - mokytojo kvalifikacinę kategoriją, 3 - neatestuoti.
Diskusija
miniatiūra|250px|right|Piramidė vaizduojanti "nesutarimų hierarchiją" pagal [[Paul Graham.]] Diskusija (, -cussi (quatio)) – dviejų ar daugiau žmonių ar jų grupių (diskutantų) pokalbis kuria nors tema, bendravimo rūšis.
Vižančių pagrindinė mokykla
2005-2006 m. m. mokėsi 99 mokiniai, juos mokė 16 mokytojų.
Diskusija
Ji gali būti pasirinkta arba paskirta (pvz., akademinė diskusija universitete arba mokykloje pamokų metu). Diskusijos metu išsakomos nuomonės bei jas paremiantys, pagrindžiantys argumentai, pozicijos. Pagal pobūdį gali būti privati arba vieša diskusija (pvz., vad. podiumo diskusija).
Vienanaris
Kelių vienanarių sandauga yra vienanaris. Baigtinio skaičiaus vienanarių suma yra daugianaris.
Vižančių pagrindinė mokykla
2007-2008 m. m. mokykloje mokėsi 28 mokiniai, juos mokė 3 mokytojai.
Skuodo rajono savivaldybės tarybos 2007 m. liepos 26 d. sprendimu Nr. T9–116 mokykla reorganizuota prijungimo būdu ir neteko juridinio asmens teisių, naujas pavadinimas – Ylakių vidurinės mokyklos Vižančių pradinio ugdymo skyrius.
Istorija
Pirmąsias žinias apie Vižančių mokyklos kūrimąsi turime nuo 1914 m. Mintis įkurti Vižančiuose mokyklą nedavė ramybės vietiniams gyventojams. B. Malūkas, 34ha žemės savininkas, pasiūlė mokyklai patalpas, nes ir pats norėjo savo vaikus pamokyti. Taip. čia buvo pradėta mokyti. Mokė S. Bubys, kilęs iš Židikų, muzikantas, buvęs caro armijos kapelmeisteriu. Vaikai mokėsi iš rusiškų ir lietuviškų knygų. Vėliau mokykla perkeliama pas D. Vainutį, kur mokytojavo K. Alseika. 1916 m. mokykla perkeliama pas St. Šličių. Tada jau mokykloje mokėsi apie 40 vaikų. Mokytojas K. Želvys mokė juos skaičiavimo, istorijos, kalbų.
Prasidėjus pirmajai sovietų okupacijai 1941 m. birželio mėn. Ylakiuose buvo suimtas Vižančių pradinės mokyklos mokytojas Grigas ir išvežtas į Sibirą.
Antrojo pasaulinio karo metu Vižančių mokykla buvo uždaryta tik dviem mėnesiams. Mokytojas K. Liuberskis vokiečių okupacijos metais mokė ir penktą skyrių.
Prasidėjus reformoms, vyksta pokyčiai ir mokykloje. Nuo 1989 m. ji vadinama nepilna vidurine mokykla, vėliau – devynmete. Nuo 1992 m. ji Vižančiuose pagrindinė mokykla.
2007 rugpjūčio mėn. Vižančių pagrindinė mokykla dėl nepakankamo mokinių skaičiaus tapo pradine. Mokykloje liko veikti ikimokyklinė ir keturios pradinės klasės, kurias prižiūrėjo trys mokytojai, vėliau mokykla visiškai likviduota.
Karaliaus žirgo debiutas
Karaliaus žirgo debiutas – šachmatų debiutas, kurio ėjimai:
Armin Müller-Stahl
Arminas Miuleris-Štalis (, g. 1930 m. gruodžio 17 d. Tilžėje, dab. Sovetskas) – Vokietijos ir JAV kino aktorius.
Karaliaus žirgo debiutas
Šis debiutas paprastai skaidomas į daug kitų. Jo ECO kodai (įskaitant tęsinius) yra C40-C99. Tai yra vienas populiariausių debiutų tarp šachmatininkų, o ypač tarp pradinukų.
Tęsiniai
Po '''2. Žf3''' populiariausi tęsiniai yra:
Armin Müller-Stahl
Biografija
Nuo paauglystės grojo fleita, mokėsi Berlyno konservatorijoje, dramos mokykloje. Nuo šešto dešimtmečio vaidina kine. Iš pradžių gyveno Vokietijos Demokratinėje Respublikoje, vaidino teatre ir kine, 1977 m. komunistų režimo paskelbtas persona non grata, 1980 m. persikėlė į VFR. Vaidino įvairių užsienio šalių režisierių filmuose, karinėse, kriminalinėse, romantinėse dramose, komedijose, taip pat televizijos filmuose, devinto dešimtmečio pabaigoje debiutavo JAV. Vaidybai būdingas realizmas, subtili ironija.
Staviškių ežeras
Staviškių ežeras – ežeras pietvakarių Lietuvoje, Kalvarijos savivaldybėje, apie 5 km į rytus nuo Liubavo. Ežeras ovalo formos, ilgis iš šiaurės vakarų į pietryčius – 0,085 km, plotis – iki 0,06 km. Altitudė 113,1 m. Krantai žemi, pelkėti. Aplinkui plyti pievos, tik į rytus auga miškas ir prasideda Aguonio geomorfologinis draustinis. Šiaurėje išteka upelis link Šešupės.
Į pietus įsikūręs Aguonio kaimas.
San Chuan de los Morosas
San Chuan de los Morosas  – miestas šiaurinėje Venesueloje, kalnų slėnyje, į pietryčius nuo Marakajaus. Gvariko valstijos sostinė. Keliai į Valensiją, Barseloną, Puerto Karenją, geležinkelis į Kalabosą. Miestas žymus savo vaizdingomis uolomis, karštosiomis versmėmis, Šv. Jono Krikštytojo paminklu (19,8 m). Veikia universitetas.
Istorija
San Chuan de los Morosas įkurtas 1780 m., pradžioje priklausė Aragvai. 1934 m. miestas priskirtas Gvariko valstijai, čia perkelta valstijos sostinė iš Kalaboso.
Rokenrolas
thumb|250px|[[Gitara|Klasikine ir bosine gitaromis atliekamas tipiškas ankstyvojo rokenrolo ritmas (garso įrašas)]]
Rokenrolas ( arba rock 'n' roll) – populiariosios muzikos žanras, atsiradęs XX a. šeštajame dešimtmetyje Šiaurės Amerikoje ir greitai išpopuliarėjęs po visą pasaulį. Rokenrolas apjungia daugybę JAV muzikos stilių: kantri, liaudies muziką, bažnytinę muziką, darbo dainas, taip pat bliuzą ir džiazą. Iki pat 1990 tai greičiausiai buvo populiariausias Vakarų pasaulio muzikos stilius. Iš jo vėliau vystėsi naujos muzikos kryptys, kurių visuma šiuo metu vadinama tiesiog roku.
Šiam stiliui būdingas nesikeičiantis ritmas, paprastai atliekamas bosine gitara ir mušamaisiais. Antruoju instrumentu paprastai būdavo elektrinė gitara. Dauguma grupių turėjo ir vokalistą.
Rokenrolo ištakos
Šeštojo dešimtmečio pradžioje gerokai padidėjo ritmenbliuzo, kuris buvo atliekamas juodaodžių dainininkų ir muzikantų, populiarumas. Šis stilius tapo ypatingai populiarus tarp jaunų baltaodžių. Jie ritmenbliuzo muzikos klausydavosi per radijo stotis, kurios ją transliuodavo vėlai naktį. Kadangi ši muzika labai skyrėsi nuo tos, kurios klausėsi jų tėvai, dalis baltųjų paauglių pradėjo pirkti ritmenbliuzo įrašus, taip priešindamiesi įprastai tvarkai. Naujoji muzika buvo jaudinanti, turėjo labai energingą ritmą ir taktą, o kai kurios dainos buvo apie seksą. Kai kurie suaugsieji buvo griežtai nusistatę prieš ritmenbliuzo muziką, jie nemanė, kad jaunimas turėtų klausytis tokios „juodųjų muzikos“.
Manoma, jog sąvoką „rokenrolas“ (angl. – rock and roll) apibūdinant muzikos stilių pirmasis oficialiai pavartojo Alanas Freedas vienoje savo vedamoje Klivlendo radijo laidoje 1951 metais. Jo laida buvo viena pirmųjų transliuojančių ritmenbliuzo muziką, kurią jis pats vadino rokenrolu, bei orientuota į visų rasių atstovus. Alanas Freedas taip pat suorganizavo pirmąjį rokenrolo koncertą Klivlende 1952 metais.
Kaip bebūtų, JAV gyventojai ne iš Freedo pirmąjį kartą išgirdo žodį „rokenrolas“; ir iki 1951 m. buvo išleistos kelios dainos tokiu pavadinimu, šis žodis buvo neretai vartojamas ritmenbliuzo dainų tekstuose.
Ankstyvasis rokenrolas
Ekspertai nurodo ir kitą datą, svarbią rokenrolo istorijoje. Tai – 1954-ieji. Tai metais grupė Bill Haley and his Comets įrašė dainą Rock Around the Clock. Iš pradžių ši daina netapo populiaria, tačiau vėliau ji buvo panaudota filme apie maištaujančius paauglius, pavadintame The Blackboard Jungle. Filmas, sukėlęs daugybę diskusijų, išpopuliarino šią dainą. Rock Around the Clock tapo paauglių pasipriešinimo simboliu.
Šeštąjį dešimtmetį taip pat iškilo ir daugybė kitų rokenrolo dainininkų, tarp jų Buddy Holly, Jerry Lee Lewis ir Chuck Berry, kuriems rimtenbliuzo rėmai pasidarė per ankšti. Kiekvienam atlikėjui buvo būdingas savitas muzikos stilius. Tai padėjo dar labiau išpopuliarinti rokenrolo muziką, ypač tarp baltųjų. Chuck Berry kūriniai buvo apibūdinami kaip mišinys, padarytas iš kantri ir ritmerbliuzo muzikos. 1955 m. jo daina Maybellene užkariavo visos JAV aukščiausias muzikos topų vietas.
Rokenrolas septintajame dešimtmetyje
Septintajame dešimtmetyje juodaodžių muzikantų atliekama muzika tapo pripažinta kaip svarbi JAV muzikos kultūros dalis. Tai smarkiai paveikė Detroito įrašų kompanija „Motown Records“, išleidus keletą ypač išpopuliarėjusių kūrinių. „Motown Records“ įkūrėjas buvo Berry Gordy pirmasis pateikė juodaodžių kuriamą muziką taip, kad ji būtų patraukli visiems: tiek juodaodžiams, tiek baltaodžiams. Viena iš sėkmingiausių jo kompanijos grupių buvo The Supremes, kurios lyderė buvo Diana Ross.
Skirtingos rokenrolo muzikos rūšys vystėsi pietų Kalifornijoje. Penki jauni vaikinai iš Los Andželo įkūrė grupę The Beach Boys. Brian Wilson rašė, atliko ir prodiusavo grupės įrašus. The Beach Boys dainos buvo sudėtingos muzikos ir paprastų žodžių derinys. Žodžiai buvo apie vietos paauglių kultūrą, pavyzdžiai grupė dainavo apie plaukiojimą banglentėmis per vandenyno bangas. Viena iš grupės populiariausių dainų vadinasi „Surfin' USA“.
Septintajame dešimtmetyje rokenrolas pradėjo keistis: žodžiai dainose tapo tokie pat svarbūs kaip ir muzika. Bob Dylan pradėjo rašyti žodžius, dėl kurių poetiškumo buvo vertinamas daugybės jaunų žmonių. Dylano kūrybai įtaką darė folkloro dainininkai ir dainų rašytojai, pavyzdžiai Woody Guthrie. Dylan’o kūryba buvo apie svarbias visuomenines problemas, jis rašė apie karą ir rasinę nelygybę. Kai kurios jo dainos JAV buvo naudojamos protestuose prieš karą ir kovai už žmonių teises. Vėliau Bobo Dylano dainos tapo labiau asmeniškesnės.
1964 m. nauja britų rokenrolo grupė The Beatles užkariavo JAV muzikos gerbėjų širdis. Bitlai rokenrolą ir visą muziką pakeitė amžiams.
Rokenrolo įtaka naujiems stiliams
Septinto dešimtmečio antrojoje pusėje ir aštunto pradžioje rokenrolas ir daugelis iš jo evoliucionavusių muzikos stilių pradėti vadinti vienu žodžiu – roku. Susikūrė daug naujų muzikai milžinišką įtaką padariusių atlikėjų, tokių kaip The Who, Led Zeppelin, Pink Floyd, The Doors, Jimi Hendrix ir kt.
Tuo metu labai išpopuliarėjo psichodelinis rokas, kuriuo bandyta perteikti haliucinogenų, dažniausia tokių psichodelikų kaip LSD poveikį žmogui. Vėliau daugelis šio stiliaus atlikėjų persiorientavo prie progresyviojo roko. Rokenrolo taip pat padarė didelę įtaką sunkiojo metalo, disko, pankroko stilių susikūrimui.
Visuomenė
Visuomenė – tam tikroje teritorijoje gyvenančių asmenų visuma, socialinių santykių sankloda. Dar kitaip sociologijoje visuomenė yra vadinama sociumu.
Visuomenė kaip organizacijos forma yra būdinga žmonėms. Tai ypatinga žmonių grupė, kuri sieja tam tikrą asmenų ratą socialiniais ryšiais. Visuomenė yra žmonių koncentracijos pasekmė, kurią formuoja tokie reiškiniai kaip religija, tradicijos, valstybė. Ją taip pat formuoja ir tokie faktoriai kaip regiono ar bendruomenės geografinė padėtis, mokslo laimėjimai, kuriuos atspindėti gali architektūra, ekonominė situacija ir t. t.
Kingstonas (Pensilvanija)
Kingstonas  – miestelis Jungtinių Amerikos Vastijų šiaurės rytuose, Pensilvanijos valstijoje, prie Saskvehanos upės, priešais Vilks Barį. Yra 1923 m. ginklų saugykla.
Istorija
Kingstonas įkurtas 1763 m. Buvo svarbus akmens anglių kasybos centras. Nuo 1868 m. anglių šachtose dirbo lietuvių imigrantai. XIX a. pabaigoje veikė trys lietuvių kalba angliakasių draugijos. 1902 m. įkurta Šv. Panos Marijos Aštraus Bromo parapija (pirmasis klebonas kun. V. Kudirka), 1903 m. ji pervadinta Šv. Marijos Panos Apreiškimo. Nuo 1904 m. veikė parapijos choras (įdainavo kelias plokšteles), 1922–1930 m. – šeštadieninė mokykla. Vėliau dauguma lietuvių išsikėlė į Vilks Barį, Plimutą.
Rakaučizna
Rakaučizna – kaimas Ukmergės rajono savivaldybėje, 3 km nuo Pabaisko.
Pryšginai
Pryšginai – kaimas Raseinių rajono savivaldybėje, 6 km nuo Nemakščių.
Klaipėdos regiono aplinkos apsaugos departamentas
Klaipėdos regiono aplinkos apsaugos departamentas – viešojo administravimo įstaiga, atsakinga už aplinkos apsaugos politikos įgyvendinimą Klaipėdos regione.
Veikla
Departamentas užtikrina teisėtumą ir teisėtvarką aplinkos apsaugos ir gamtos išteklių naudojimo srityje, vykdo aplinkos apsaugos valstybinę kontrolę, išskyrus aplinkos apsaugos valstybinę kontrolę cheminių medžiagų ir preparatų tvarkymo srityje.
Veiklos teritorija apima Klaipėdos miesto, Klaipėdos rajono, Kretingos rajono, Neringos miesto, Palangos miesto, Pagėgių, Skuodo rajono, Šilutės rajono, Šilalės rajono, Tauragės rajono savivaldybių teritoriją, Lietuvos Respublikos teritorinę jūrą ir išskirtinę ekonominę zoną.
Čingola
Čingola  – miestas Zambijos šiaurėje, Vario Juostos provincijoje. Veikia rūdos sodrinimo fabrikai. Yra technikos koledžas. Netoli Čingolos kasama vario rūda.
Telšių rajono savivaldybės taryba 2011–2015 m.
Telšių rajono savivaldybės taryba – Lietuvos Respublikos Telšių rajono savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.
Veikla
Pirmasis savivaldybės tarybos posėdis įvyko 2011 m. balandžio 12 d. Savivaldybės meru 19 balsų išrinktas Vytautas Kleiva. Valdemaras Ramšas gavo 8 balsus. Mero pavaduotoju paskirtas Petras Kuizinas, administracijos direktoriumi – Saulius Urbonas, jo pavaduotojais Kęstutis Anglickas ir Kęstutis Gusarovas.
Barlintis
Barlintis – ežeras pietvakarių Lietuvoje, Kalvarijos savivaldybėje, apie 6 km į rytus nuo Liubavo. Ežeras beveik apvalus, ilgis iš vakarų į rytus – 0,07 km, plotis – iki 0,06 km. Altitudė 113,9 m. Krantai žemi, užpelkėję, apaugę medžiais ir krūmynais. Pietuose išteka upeliukas link Šešupės. Į rytus plyti Aguonio geomorfologinis draustinis.
San Karlosas (Venesuela)
San Karlosas  – miestas šiaurinėje Venesueloje, prie Tirgvos upės. Kochedeso valstijos sostinė. Pro miestą eina Valensijos–San Kristobalio plentas, yra oro uostas. Žemės ūkio regiono prekybinis centras (kava, bulvės, ryžiai, sorgai, galvijai ir kt.). Veikia kelių universitetų filialai. Yra katedra, kelios bažnyčios, barokiniai XVIII a. La Blankeros rūmai.
Istorija
Gyvenvietė įkurta 1678 m. ir pavadinta Villa de San Carlos de Austria.
Semas Viskis
Semas Viskis – 1969 m. JAV sukurtas komiškas vesternas.
Turinys
Išvaizdi našlė Laura Brekenridž kreipiasi pagalbos į nuotykių ieškotoją Semą Viskį: jos buvęs vyras pavogė ketvirčio milijono vertės aukso lydinių, pakeisdamas juos netikrais, tačiau brangus krovinys nuskendo upėje kartu su laivu. Kadangi vyras mirė, o jai gresia įkalinimas, moteris pasiūlo Semui 20 tūkstančių dolerių atlygį, jei šis padės auksą surasti ir grąžinti į vietą, kol nepastebėta apgaulė.
Semas kartu su dviem pagalbininkais O.V. ir Džedu išsiruošia į kelionę, tačiau juos imasi persekioti Storulis Henris Hobsonas su savo vyrais, ketinantis auksą pasilikti sau. Tačiau iškelti auksą iš upės dugno pasirodo kur kas lengviau, nei atlikti antrąją plano dalį – įsmukti į saugyklą ir sukeisti lydinius...
Bitaičiai
Bitaičiai – kaimas pietinėje Pakruojo rajono savivaldybės dalyje, 2 km į vakarus nuo Lygumų, prie kelio. Išlikę kai kurie dvaro pastatai. Prie kaimo yra Bitaičių tvenkinys, susidaręs užtvenkus Kruoją. Per kaimą eina nacionalinė dviračių trasa.
thumb|left|Bitaičių tvenkinys
Etimologija
Kaimo pavadinimas yra asmenvardinis vietovardis, kilęs nuo brolių Dovydo ir Stanislovo Bitaičių, valdžiusių kaimą XVIII a. viduryje, pavardės.
Karpiškiai
Karpiškiai – kaimas Šiaulių rajono savivaldybėje, 12 km į pietus nuo Šiaulių, prie kelio. Karpiškių kaime yra įkurtas Broniaus Jurgelevičiaus žvėrynėlis.
Istorija
Buvusio Karpių Vaikšnėgalos Ignacijaus Karpio dvaro kaimas. 1808 m. dvarą paveldėjo Eustachijus Karolis Karpis, po jo Eustachijus Karpis, Feliksas Karpis. 1922 m. dvaras išparceliuotas, jo teritorijoje 1936 m. pradėtos kasti durpės. Po 1940 m., kai pradėjo veikti durpes kūrenusi Rėkyvos elektrinė, nutiestas siaurasis geležinkelis, vėliau pratęstas iki Tyrulių.
Belgijos futbolo varžybos 2011–2012 m.
Belgijos futbolo varžybos 2011–2012 m.
II etapas (čempionų grupė)
I etape iškovoti taškai buvo dalinami pusiau. Liko Anderlecht 34, Club Brugge 31, Gent 28, Standard 26, Genk 23, Kortrijk 23 taškai.
Europos Lygos atkrintamosios rungtynės
A ir B grupių nugalėtojai susitiko finale. Dviejose rungtynėse sprendėsi, kas mes iššūkį Gent komandai.
Cercle Brugge nugalėjo bendru rezultatu 4–2.
Europos Lygos kontrolinės rungtynės
Gent iškovojo vietą Europos lygos turnyre.
Gent nugalėjo bendru rezultatu 7–2.
Vieningasis Lietuvių Nacionaldarbininkų Sąjūdis
Vieningasis Lietuvių Nacionaldarbininkų Sąjūdis (VLNDS) – 2007 m. vasario 25 d. Šiauliuose įkurta ir iki 2011 m. egzistavusi radikali prieštaringai vertinama neonacistinė politinė partija, vadovaujama Mindaugo Murzos. Per savo trumpą egzistavimo laikotarpį partija nebuvo įregistruota
Partija savo ideologijoje skelbė idėjas apie „tautų nacionalinės-rasinės sąmonės žadinimą“, „kovas už europiečių bei jų pagrindo – šiaurietiškosios rasės – išlikimą“, rasinę nelygybę , dėl savo radikalaus požiūrio vertinama kaip radikalių pažiūrų partija, skatinanti ksenofobiją, rasizmą ir antisemitizmą , visuomenės supriešinimo kurstymą. Oficialia partijos ideologija skelbti naujadarai nacionaldarbizmas ir gervaldija, partijos vadovas vadintas Vadu.
Partijos nariu buvo ir Kauno radikalas, necenzūriniais ultraradikaliais pareiškimais garsėjantis Visvaldas Mažonas.
2011 m. kovo 20 d. Šiauliuose buvo įkurta Lietuvių Tautos Sąjunga (LITAS), kurios pagrindą sudarė VLNDS.
Partijos veikla
Partija garsėjo rasistiniais ir antisemitiniais mitingais. 2008 m. gegužės mėn. keli partijos nariai mitingavo reikalaudami sumažinti kardomąją priemonę dainininkę Berneen sumušusiai vilnietei.
Sargeliai (Ukmergė)
Sargeliai – kaimas Ukmergės rajono savivaldybėje, 4 km į šiaurę nuo Pabaisko.
Lazdynai (Vilnius)
Lazdynai – Vilniaus miesto dalis, esanti į vakarus nuo miesto centro, dešiniajame Neries krante. Patenka į Lazdynų seniūniją.
Akaricidai
Akaricidai ( 'erkė' + 'žudau') – cheminiai preparatai erkėms žemės ūkio kultūrų, produktų kenkėjams, naminių gyvulių ir paukščių parazitams naikinti. Tai siera ir įvairūs sieros, chloro bei fosforo organiniai junginiai.
Lazdynai (Vilnius)
Yra Respublikinė Vilniaus universitetinė ligoninė ir Lazdynų poliklinika, Vilniaus Šv. Jono Bosko bažnyčia (past. 1996 m.) parapijos namai ir saleziečių vienuolynas, „Litexpo“ parodų rūmai, dalis Pasakų parko, Lazdynų baseinas, 4 vidurinės, pradinė mokykla, darželis‑mokykla, 9 vaikų lopšeliai‑darželiai, biblioteka, Lazdynų laisvalaikio, Gatvės vaikų centrai, 2 vaikų ir jaunimo klubai – „Klevas“, „Lakštingala“. Stovi skulptūros Darbininkas (1983 m.; skulptorius A. Dimžys), Kanklininkė (1982 m.; skulptorė E. Palčytė‑Kasperavičienė), Rytas (1975 m.; skulptorius G. Karalius), Vėtrungė (1973 m.; skulptorius T. K. Valaitis). Lazdynų pietuose Neris daro kilpą, yra Bukčių miškas, apleistas Bukčių tiltas, senosios Bukčių kapinės, auga saugoma Mažalapė liepa Lazdynuose.
Geografija
miniatiūra|kairėje|Oslo gatvė thumb|2023 m. Rajonas išdėstytas kalvotoje vietovėje, palikta nemažai natūralaus miško.
Aptarnauja VVT troleibusai (13, 14, 16, 18) ir autobusai (2G, 7, 20, 21, 22, 23, 29, 49, 55, 59, 68, 69, 116). Pagrindinės stotelės: Lazdynai, Lazdynų ligoninė, Lazdynų seniūnija, Ryto, Erfurto, Akacijų st.
Didžiausios gatvės:
Lazdynų kaimas
Archeologo Jono Balčiūno vadovaujama ekspedicija 1987 m. Lazdynų apylinkėse surado 83 pilkapius. Manoma, kad nemažai pilkapių buvo sunaikinta 1986–1988 m., kai buvo tiesiamos aukštos įtampos elektros perdavimo linijos.
Vietovardis sukurtas išverčiant lenkišką anksčiau čia buvusio kaimo Leszczynnik (Leszczynka, Leszczyniak) pavadinimą, nors lenkiškas pavadinimas savo ruožtu galimai atsiradęs iš kadaise buvusio lietuviško.
1866 m. Vilniaus apskrities Leščyniakų valstybiniame kaime gyveno 86 gyventojai katalikai. 1905 m. Riešės valsčiaus Lazdynų (Leščenikų) kaime gyveno 65 žmonės, 1931 m. – 107.
Bukčių miške esančiose neveikiančiose senosiose Bukčių kapinėse yra palaidoti žmonės iš buvusio rėžinio Šeškinės, Bukčių (Buktos) ir Lazdynų kaimų.
Mikrorajono istorija
1974 m. pristatytas, architektai Vytautas Čekanauskas, Vytautas Brėdikis, Vytautas Kazimieras Balčiūnas, Gediminas Valiuškis bei statytojai Algimantas Kleinotas, Vincentas Šileika apdovanoti Lenino premija. 1985 m. pastatyti paskutinieji, šešiolikos aukštų monolitiniai daugiabučiai.
Grybai (Darkiemio apskritis)
Grybai arba Olechovas (, 1945–1946 m., nuo 1946 m. Олехово) – Mažosios Lietuvos gyvenvietė dab. Kaliningrado srities pietinėje dalyje, Oziorsko rajone, nuo 2008 m. birželio 30 d. Novostrojevo kaimo gyvenvietės kaimas.
Istorija
Bartos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities Ernstburgo valsčiaus kaimas. Priklausė Trempų parapijai. 1946 m. balandžio 7 d. – rugsėjo 6 d. Darkiemio rajono, vėliau Oziorsko rajono kaimas, 1947 m. birželio 25 d. – 2008 m. birželio 30 d. Novostrojevo apylinkės kaimas.
Paskutinis burmistras 1937–1944 m. buvo Francas Voverys (Franz Woweries).
Vertigo (John 5 albumas)
Vertigo tai pirmasis John 5 solinis albumas išleistas 2004 metų rugpjūčio 31 d. Albumą padėjo prodiusuoti Billy Sherwood, kuris taip pat pagrojo šiame albume bosine gitara. Taip pat prie albumo kūrimo prisidėjo ir Jay Schellen (būgnai), Kevin Savigar (prodiuseris, tonacija, programavimas), „Bourbon“ Bob Bartell (bosinė gitara), Graham Ward (būgnai). Daug kas mano kad viršelyje yra Johnas ir jo du vaikai. Bet čia yra jo draugo kuris prisidėjo prie albumo kūrimo vaikai.
Tikrasis kakavmedis
Tikrasis kakavmedis (Theobroma cacao) – sterkulijinių (Sterculiaceae) šeimos kakavmedžių (Theobroma) genties augalų rūšis.
Tai 4–8 m visžalis medis. Lapai pražangūs, paprastieji, 10–40 cm ilgio, 5–20 cm. Žiedai nedideli, balti, susitelkę į žiedų šluoteles, auga tiesiai ant augalo kamieno. Apdulkinami Forcipomyiinae šeimos mašalų. Vaisius – kiaušiniška sėklų dėžutė, jos ilgis 15–30 cm, plotis 8–10 cm, nokstant keičia spalvą iš geltonos į oranžinę ir sunokęs sveria ~500 g. Viduje yra 20–60 rudų sėklų, vadinamų kakavos pupelėmis.
Tikrasis kakavmedis kilo iš Amazonijos tropinių miškų, vėliau domestikuotas ir paplito po Centrinę Ameriką ir Mezoameriką. Dabar laukiniai kakavmedžiai randami tropinėse Andų pašlaitėse, 200–400 m aukštyje. Jiems reikia gausios drėgmės, geros dirvos, mėgsta paunksmę. XV a. apie kakavmedžius sužinojo europiečiai, jie imti auginti įvairiuose tropiniuose pasaulio regionuose – Vakarų Afrikoje, Pietryčių Azijoje, Okeanijoje, Karibuose. Pavadinimas „kakava“ kilo iš Mezoamerikos indėnų kalbų – majų kakaw ar nahuatlių cacahuatl.
Tikrojo kakavmedžio sėklos yra pagrindinis kakavos, iš kurios gaminamas šokoladas bei kakavos gėrimas, ingredientas. Sėklose gausu augalinių riebalų, iš kurių gaminamas kakavos sviestas. Iš vaisiaus minkštimo vietomis gaminamos sultys. Actekai ir majai itin gerbė kakavmedžius ir kakavą, turėjo paskyrę kakavos dievybes, kurioms aukojo šunis ir kitus gyvūnus. Iš kakavos buvo gaminami ne tik įvairūs gėrimai, tačiau kakavos pupelės naudotos ir kaip valiuta.
Grasjasas
Grasjasas – miestelis pietvakarių Hondūre, aukštikalnių slėnyje, aukščiausios šalies viršūnės – Las Minaso – papėdėje. Lempiros departamento centras. ~12 tūkst. gyventojų (visoje savivaldybėje 32 tūkst.). Miestas keliais pasiekiamas iš La Esperansos ir Santa Rosa de Kopano.
Grasjasas yra svarbus turistinis šalies objektas. Miestas išsaugojęs senąją kolonijinę architektūrą. Yra trys kolonijinių laikų bažnyčios: Šv. Sebastijono, Šv. Marcelijaus ir Malonės. Yra San Kristobalio tvirtovė su prezidento Chuano Lindo palaikais. Apylinkėse gausu senovinių vaizdingų indėnų miestelių, drėgnųjų miškų, karštųjų versmių. Netoliese yra Selakės nacionalinis parkas.
FK Dečić Tuzi
Tuzų „Dečić“ – Juodkalnijos futbolo klubas iš Tuzų. Atstovauja albanų ir muslimanų mažumai.
Istorija
Klubo ištakos siekia 1926 m. Titulais negali pasigirti: aukščiausi pasiekimai 2021 m. iškovota 3 vieta ir patekimas į taurės finalą.
Sezonai
Šaltiniai:
Grauželis
Grauželis – ežeras pietvakarių Lietuvoje, Kalvarijos savivaldybėje, apie 3 km į rytus nuo Liubavo. Ežero ilgis iš pietvakarių į šiaurės rytus – 0,2 km, plotis – iki 0,09 km. Altitudė 117,9 m. Krantai žemi, pelkėti, apaugę medžiais ir krūmynais. Kiek atokiau plyti kalvotos pievos. Rytuose išteka upelis link Graužės upės (Šešupės intakas).
MEPIS
MEPIS Linux – Debian pagrindu kuriamas Linux platinamasis paketas, pradėtas Voreno Vudfordo (Warren Woodford). MEPIS Linux gali būti įdiegtas į kietąjį diską arba leidžiamas kaip LiveCD.
Apibūdinimas
MEPIS autoriai siekė sukurti vieną lengviausiai valdomų sistemų, aiškumu ir paprastumu lenkiančių netgi palyginus draugiškus Mandriva ir Red Hat platinamuosius paketus. Į sistemą yra įtrauktos naujausios KDE, OpenOffice.org ir kitų populiarių programų versijos.
Pirmoji MEPIS versija išleista 2003 m. gegužės 10 d. Tarp Debian pagrindu kurtų LiveCD MEPIS įdiegimas į kietąjį diską ir programų diegimo priemonės suderinamumas (artimumas tikrajam Debian) taip pat yra vertinami labai gerai.
Maistinis sūrymas
Sūrymu vadinamas ir jau naudotas sūrymas, kuris susidaro sūdant mėsą, žuvį, ikrus, daržoves. Toks sūrymas turi daug įvairių organinių medžiagų, dėl kurių gali būti naudojamas kaip atskiras maisto produktas kitų patiekalų gamyboje.
Tom Clancy's Splinter Cell: Pandora Tomorrow
Tom Clancy’s Splinter Cell: Pandora Tomorrow − kompiuterinis stealth-action žanro žaidimas; antrasis iš „Splinter Cell“ žaidimų serijos. Žaidimą sukūrė studijos „Ubisoft Shanghai“ ir „Ubisoft Annecy“, o 2004 m. kovo 23 d. išleido „Ubisoft“. Didžiausia naujovė – daugelio žaidėjų režimas.
Akrilo nitrilas
Akrilo nitrilas, akrilo rūgšties nitrilas, vinilo cianidas, CH2=CHCN – bespalvis judrus savotiško kvapo skystis, virimo temperatūra 77 °C. Akrilo nitrilo ir oro mišinys, turintis 3–17% akrilo nitrilo, sprogsta. Nuodingas. Vartojamas kai kurių rūšių sintetinio kaučiuko gamyboje. Polimerizuojant akrilo nitrilą, gaunamas sintetinis pluoštas nitronas.
Agaras (medžiaga)
Agaras (agaragaras) (malaj. agaragar – dumbliai) – į želatiną panašus produktas, gaunamas iš kelių rūšių jūros dumblių. Jis yra polisacharidų agarozės ir agaropektino mišinys. Maistinių priedų klasifikatoriuje žymimas E406
Gavyba
Agaras išgaunamas iš raudonųjų ir rudųjų dumblių, augančių Ramiajame vandenyne ir Baltojoje jūroje. Jis yra dumblių sienelių sudėtinė dalis. Agaras yra išgaunamas iš Gelidium cartilagineum, Gracilaria confervoides ir kitų rūšių dumblių.
Naudojimas
Agaras tirpsta karštame vandenyje (85 °C temperatūroje), atšaldytas (iki 32-35 °C) tirpalas sustingsta į drebučius. Stangriems drebučiams pakanka 1-1,5% agaro tirpalo. Neturi nei skonio, nei kvapo. Agaras turtingas jodu, kalciu, geležimi bei kitais naudingais mikroelementais. Vartojamas chemijoje, mikrobiologijoje kietoms mitybinėms terpėms ruošti, medicinoje, konditerijos pramonėje (marmelado, pastilių gamyba).
Kahano sudėties algoritmas
Kahano sudėties algoritmas randa daugelio slankaus kablelio tipo skaičių sumą tiksliau, nei ji gaunama tiesiog sudedant šiuos skaičius. Suma visada randama ribotu tikslumu, nes veiksmai su slankaus kablelio skaičiais yra apytiksliai. Algoritmą pasiūlė Viljamas Kahanas.
Pseudokodu algoritmas užrašomas taip:
function kahanSum(input, n)    var sum = input[1] var c = 0.0 for i = 2 to n        y = input[i] – c         t = sum + y         c = (t – sum) – y         sum = t     return sum